**Hobitti** on J. R. R. Tolkienin romaaniin *Hobitti eli sinne ja takaisin* perustuva kolmiosainen elokuvasarja. Elokuvat ohjasi *Taru sormusten herrasta* -elokuvatrilogian ohjannut Peter Jackson. Käsikirjoituksen tekivät Jackson, Guillermo del Toro, Fran Walsh ja Philippa Boyens. Guillermo del Toron oli tarkoitus myös ohjata elokuvat, mutta toukokuussa 2010 hän ilmoitti vetäytyvänsä tehtävästä tuotannon viivästyttyä toistuvasti. Lokakuussa 2010 del Toron korvaajaksi julkistettiin Jackson. Kuvaukset alkoivat 21. maaliskuuta 2011 ja päättyivät 6. heinäkuuta 2012 Uudessa-Seelannissa.

Elokuvat
--------

| Elokuva | Alkuperäinen nimi | Ensi-ilta | Teatterikesto | ExtentedEdition kesto |
| --- | --- | --- | --- | --- |
| *Hobitti – Odottamaton matka* | *The Hobbit:An Unexpected Journey* | Suomi 2012-12-1212. joulukuuta 2012Yhdysvallat 2012-12-1414. joulukuuta 2012 | 169 min | 174 min |
| *Hobitti – Smaugin autioittama maa* | *The Hobbit:The Desolation of Smaug* | Suomi 2013-12-1111. joulukuuta 2013Yhdysvallat 2013-12-1313. joulukuuta 2013 | 161 min | 186 min |
| *Hobitti – Viiden armeijan taistelu* | *The Hobbit:The Battle of the Five Armies* | Suomi 2014-12-1010. joulukuuta 2014Yhdysvallat 2014-12-1717. joulukuuta 2014 | 144 min | 157 min |
|

Tuotanto
--------

### Esituotanto

Peter Jackson ja Fran Walsh ilmaisivat kiinnostuksensa *Hobitin* filmatisointiin jo vuonna 1995 osana trilogiaa, jonka kaksi muuta osaa olisivat perustuneet *Taruun sormusten herrasta*. Jacksonin tuottajalle Harvey Weinsteinille selvisi kuitenkin, että Saul Zaentz omisti *Hobitin* elokuvan tuottamisoikeudet, kun taas United Artists omisti mahdollisen *Hobitti*-elokuvan jakeluoikeudet. Weinstein yritti ostaa oikeudet, mutta ei onnistunut, joten hän pyysi Jacksonin jatkamaan *Tarun sormusten herrasta* sovittamista elokuvaksi.

MGM osti United Artistsin. New Line sai hankittua *Tarun sormusten herrasta* filmaamisoikeudet ja teki myös siitä kolme elokuvaa. New Line sai hankittua myös oikeudet *Hobittiin*, tosin määräajalliset, jotka raukesivat 2010. Syyskuussa 2006 MGM ilmaisi kiinnostuksensa yhteistyöhön New Linen ja Jacksonin kanssa elokuvan tekemiseksi. Maaliskuussa 2005 Jackson haastoi New Linen oikeuteen trilogian ensimmäisen osan *Sormuksen ritarit* oheistuotteiden ja videopelien voitonjaosta.

Jackson arveli oikeusjutun olevan verrattain pieni asia ja New Linen antavan hänen tehdä elokuva *Hobitista*. Yksi New Linen perustajista, Robert Shaye, ilmoitti tammikuussa 2007 ettei Jackson koskaan ohjaisi New Linen elokuvaa syyttäen tätä ahneudesta. New Line kärsi useista epäonnistumisista ja elokuussa 2007 Shay yritti parantaa suhteita Jacksoniin. Hän sanoi, että "kunnioitan ja ihailen Peteriä ja olisi hyvä, jos hän olisi jotenkin mukana *Hobitissa* taiteellisesti." Syyskuussa 2007 New Line sai 125 000 dollarin sakot vaadittujen kirjanpitodokumenttien puutteesta.

MGM halusi tehdä kaksi elokuvaa. Ensimmäinen olisi *Hobitti* ja toinen olisi *Hobitin* ja *Tarun sormusten herrasta* tapahtumien väliin sijoittuva elokuva. Jackson myötäili ajatusta, sillä *Hobitissa* tapahtuu päätarinan taustalla paljon merkittäviä asioita, mihin itse tekstissä viitataan korkeintaan ohimennen. Esimerkiksi Gandalfin kaltainen päähahmo lähtee kesken tarinan toisaalle ja palaa takaisin, eikä tätä tarkasti selitetä. 2007-12-1818. joulukuuta 2007 ilmoitettiin, että Jackson olisi *Hobitin* ja sen jatko-osan vastaava tuottaja. 

Samalla kertaa kuvattavien elokuvien kuvaaminen oli tarkoitus alkaa 2009 ja elokuvat julkaista joulukuussa 2011 ja joulukuussa 2012. New Line ja MGM yhteisrahoittivat elokuvat ja MGM jakelee ne Pohjois-Amerikan ulkopuolella. Elokuvat päätettiin kuvata Uudessa Seelannissa. Oletettavasti Weta Workshop vastaa erikoistehosteista ja Weta Digital digitaalisista erikoistehosteista. Kunkin elokuvan on arvioitu maksavan 150 miljoonaa dollaria.

### Näyttelijäliiton boikotti

Ennen elokuvan kuvausten alkua Uuden-Seelannin näyttelijäliitto ilmoitti yllättäen boikotoivansa sen kuvauksia. Tämän vuoksi tuotantoyhtiö Warner Bros ilmoitti harkitsevansa muita maita elokuvan kuvauspaikoiksi, jolloin Uudessa-Seelannissa käynnistyi kuvauspaikkojen vaihtoa vastustaneiden mielenosoitusten sarja. Lopulta kuvaukset päätettiin pitää Uudessa-Seelannissa ja jotta vastaavaa ei enää pääsisi tapahtumaan, Uuden-Seelannin hallitus päätti muuttaa paikallista työlainsäädäntöä. Tuotannon siirto pois maasta olisi merkinnyt Uudelle-Seelannille 1,5 miljardin dollarin välillisiä menetyksiä. Myöhemmin Uuden-Seelannin hallitus muutti nopeassa tahdissa maan työlainsäädäntöä Warner Brothersin vaatimuksesta, jotta vastaavaa työboikottia ei enää tapahtuisi.

### Esituotannon jälkeen

Hobitinkolo Konnun kuvauspaikalla.
Elokuvan tuottajat ovat Peter Jackson ja Fran Walsh, avustavana tuottajana toimii Carolynne Cunningham. Executive-tuottajina toimivat Ken Kamins ja Zane Weiner, co-producer on Philippa Boyens. Kuvaajana toimii Andrew Lesnie, tuotannon suunnittelija on Dan Hennah, konseptitaiteilijoina toimivat Alan Lee ja John Howe. Musiikista vastaa säveltäjä Howard Shore ja maskeerauksesta Peter King. Puvustukset suunnittelevat Ann Maskrey ja Richard Taylor. Elokuvan digitaaliset erikoistehosteet tekee Weta Digital. Del Toron mukaan tuotannossa pyritään saavuttamaan mahdollisimman hyvä jatkuvuus aiempien *Taru sormusten herrasta* -elokuvien kanssa, mutta värimäärittelyllä on tarkoitus luoda omanlainen kultaisen ajan sävy elokuviin.

Richard Taylor johtaa myös Weta Workshopia, joka vastaa haarniskoista, aseista ja proteeseista (muovijalat, maskeeraus, hiussuunnittelu). Weta Digital vastaa visuaalitehosteista, näitä valvoo Joe Letteri. Huhtikuussa 2011 kerrottiin, että Klonkkua esittävä Andy Serkis toimii myös second unit -ohjaajana.

Alun perin *Hobitista* suunniteltiin vain yhtä elokuvaa, jota olisi seurannut *Hobitin* ja *Tarun sormusten herrasta* tapahtumien välistä ajanjaksoa käsittelevä jatko-osa. Se olisi pohjautunut muun muassa *Sormusten herran* jälkiliitteiden materiaaliin. Jackson ja del Toro ilmoittivat kuitenkin luopuneensa tästä suunnitelmasta keväällä 2009. Sen sijaan *Hobitti* päätettiinkin toteuttaa kahdessa osassa, joiden oli näillä näkymin tarkoitus saada ensi-iltansa joulukuussa vuosina 2012 ja 2013. Heinäkuun 2012 lopussa ilmoitettiin, että elokuvia tehdäänkin kolme. Ensimmäisen osan nimi on ***The Hobbit: An Unexpected Journey*** (*Hobitti – Odottamaton matka*) ja toisen osan nimi on ***The Hobbit: The Desolation of Smaug*** (*Hobitti – Smaugin autioittama maa*). Nimi ***The Hobbit: There and Back Again*** oli tarkoitettu toiselle osalle ennen päätöstä elokuvasarjan muuttamisesta kolmiosaiseksi. Se vaihdettiin kolmannen elokuvan alkuperäiseksi nimeksi, kunnes uudeksi nimeksi vaihdettiin ***The Hobbit: The Battle of the Five Armies*** (*Hobitti – Viiden armeijan taistelu*). Elokuvat tulevat kuitenkin sisältämään jonkin verran materiaalia, johon itse romaanissa viitataan vain lyhyesti, mutta joka on laajemman mytologian kannalta merkittävää, kuten Gandalfin ja Valkoisen Neuvoston samanaikaisia toimia.

Peter Jackson on julkaissut ensimmäisen videon *Hobitti* -elokuvan kuvauspaikalta. Videossa esitellään muun muassa Repunpään (*Bag End*), Rivendellin ja Sumuvuorten (*Misty Mountains*) alla olevien hiisiluolien kuvauspaikat. Myös paljon aseita ja vaatetuksia saadaan nähdä.

Huhtikuussa kääpiö Fíliä näyttelevä Rob Kazinsky joutui jättämään kuvaukset henkilökohtaisista syistä ja palaamaan kotiin. Saman kuukauden aikana uudeksi Fíliksi valittiin uusiseelantilainen näyttelijä Dean O'Gorman. Lisäksi Ian Holmin vahvistettiin uusivan vanhemman Bilbo Reppulin roolinsa. Ja Lee Pacen vahvistettiin näyttelevän Synkmetsän haltiakuningas Thranduilia. Toukokuun alussa Hugo Weavingin ilmoitettiin palaavan Elrondin rooliin. Saman kuussa Stephen Fryn ilmoitettiin näyttelevän Järvikaupungin Isäntää ja Ryan Gagen tämän pahaa palvelijaa, Alfridia. Gagen piti alun perin näytellä myös Drogo Reppulia. Conan Stevensin ilmoitettiin tulevan esittämään örkkipäällikkö Azogia, mutta rooli annettiinkin lopulta Manu Bennettille. Toukokuun lopulla Orlando Bloomin vahvistettiin uusivan roolinsa haltiaprinssi Legolasina *Hobitti*-elokuvissa. 17. kesäkuuta New Line ilmoitti, että Luke Evans tulee esittämään Bard Jousimiestä. Alettiin myös huhuilla, että Benedict Cumberbatch tulee toimimaan Smaug-lohikäärmeen ääninäyttelijänä ja tämä huhu vahvistettiin pari päivää myöhemmin. Peter Jackson ilmoitti myös kahdesta uudesta roolituksesta. Evangeline Lilly täyttää metsähaltia Taurielin roolin. Toinen roolitus on Sumuvuorten hiisiä hallitseva Iso hiisi, jota tulee esittämään Barry Humphries.  Helmikuussa 2012 ilmoitettiin, että näyttelijä Billy Connolly tulee näyttelemään kääpiö Dáin Rautajalkaa.

### Tekniikka

Elokuvat kuvattiin 5K-resoluutiona Red Epic -kameroilla ja elokuvien kuvataajuus on ajan standardista 24 poiketen 48 kuvaa sekunnissa. Elokuvat kuvattiin 3D:nä.  Elokuvat julkaistiin teattereissa 2D, 3D 24 fps ja HFR 3D 48 fps -muodoissa.

Vastaanotto
-----------

### Arvostelut

| Elokuva | Rotten Tomatoes | Metacritic |
| --- | --- | --- |
| *Hobitti – Odottamaton matka* | 64% (281 arvostelua)  | 58% (40 arvostelua)  |
| *Hobitti – Smaugin autioittama maa* | 75% (226 arvostelua)  | 66% (44 arvostelua)  |
| *Hobitti – Viiden armeijan taistelu* | 60% (239 arvostelua)  | 59% (45 arvostelua)  |
| Keskiarvo arvosteluista | 66% | 61% |

### Tuotto

| Elokuva |
| --- |
| Maailmanlaajuinen tuotto | Tuotto Suomessa |
| *Hobitti – Odottamaton matka* | 1 017 003 568 $  | 6 067 291 $  |
| *Hobitti – Smaugin autioittama maa* | 953 066 855 $  | 6 905 914 $  |
| *Hobitti – Viiden armeijan taistelu* | 954 967 930 $ |
| Yhteensä | 2 925 038 353 $ | 12 973 205 $ |

Katso myös
----------

* The Hobbit (vuoden 1977 elokuva)

Lähteet
-------

1. ↑  McNary, Dave: 'Lord' fellowship signs on for 'Hobbit': Jackson, Walsh, Boyens onboard for film *Variety.com*.  19.8.2008. Viitattu 2.9.2008. (englanniksi)
2. ↑  Guillermo Del Toro departs "The Hobbit" *Theonering.net*.  30.5.2010. Viitattu 31.5.2010. (englanniksi)
3. 1 2  Peter Jackson ohjaa Hobitti-elokuvan kolmiulotteisena *HS.fi*.  16.10.2010. Viitattu 16.10.2010.
4. ↑  THE HOBBIT - AN UNEXPECTED JOURNEY bbfc.co.uk. Viitattu 29.11.2012. (englanniksi)
5. ↑  Hobitti-elokuvat saivat suomenkieliset nimensä  3.11.2012. V2.fi. Viitattu 29.12.2012. (suomeksi)
6. 1 2  Part 2 Of 'The Hobbit' Entitled 'The Desolation of Smaug,' Part 3 Dated For July 18th, 2014 *Indiewire*.  1.9.2012. Viitattu 29.11.2012. (englanniksi)
7. ↑  THE HOBBIT - THE DESOLATION OF SMAUG bbfc.co.uk. Viitattu 11.12.2013. (englanniksi)
8. 1 2  Final ‘Hobbit’ Movie Gets New Name *Variety*.  24.4.2014. Viitattu 24.4.2014. (englanniksi)
9. ↑  Third 'Hobbit' Film Sets Release Date *Hollywood Reporter*.  31.8.2012. Viitattu 29.11.2012. (englanniksi)
10. ↑  Brian Sibley (2006). *Peter Jackson: A Film-maker's Journey*. London: HarperCollins, 313-16. ISBN 0-00-717558-2.
11. ↑  Brian Sibley (2006). *Peter Jackson: A Film-maker's Journey*. London: HarperCollins, 323-25. ISBN 0-00-717558-2.
12. 1 2 3  Benjamin Svetkey. "'The Hobbit': Peace in Middle-Earth?", Entertainment Weekly. Luettu 2007-10-05.
13. ↑  Stax. "MGM Eyes Hobbit, T4", IGN, 2006-09-11. Luettu 2007-08-17.
14. ↑  "Director sues over Rings profits", BBC News, 2005-03-02. Luettu 2007-08-17.
15. 1 2  Steve Daly. "Action Jackson", Entertainment Weekly, 2006-09-22. Luettu 2007-10-05.
16. ↑  Patrick Goldstein. "THE BIG PICTURE: New Line's midlife crisis", Los Angeles Times, 2007-08-10. Luettu 2007-08-17.
17. ↑  "Hobbit, Crown, Panther News", IGN, 2006-11-14. Luettu 2007-08-17.
18. ↑  Michael Fleming. "'Hobbit' back on track as twin bill", Variety, 2007-12-18. Luettu 2007-12-18. Archived from the original on 2007-12-20.
19. ↑  Borys Kit. "Del Toro doubles up for 'Hobbit'", The Hollywood Reporter, 2008-01-27. Luettu 2008-01-28.
20. ↑  Hobitti pysyy Uudessa-Seelannissa, YLE.fi. Viitattu 27.10.2010.
21. ↑  Uudessa-Seelannissa muutettiin lakia Hobitti-elokuvan takia, YLE.fi. Viitattu 29.10.2010.
22. ↑
23. 1 2
24. ↑  Production Begins in New Zealand on Hobbit *facebook.com*. Viitattu 29. huhtikuuta 2011.  (englanniksi)
25. ↑  Sims, Andrew: ‘The Hobbit’ film titles, release dates announced! *Hypable.com*. Viitattu 30.5.2011.  (englanniksi)
26. ↑  Peter Jackson Confirms Third Film  30.7.2012. TheOneRing.net. Viitattu 30.7.2012. (englanniksi)
27. ↑  Hewitt, Chris: "The Two Towers".  *Empire*, 23.4.2009, nro 6/2009, s. 137–140.  Bauer Media Ltd. ISSN 0957-4948.
28. ↑  Kolmas Hobitti-elokuva sai nimen ja julkaisuajankohdan - The Voice (Arkistoitu – Internet Archive)
29. ↑  Peter Jackson’s First Video Blog from ‘The Hobbit’ Set *It's Just Movies*.  Arkistoitu 17.4.2011. Viitattu 29.4.2011.  (englanniksi)
30. ↑  Rob Kazinsky (Fili) to leave The Hobbit *the-hobbit-movie.com*. Viitattu 29.4.2011.  (englanniksi)
31. ↑   (Arkistoitu – Internet Archive)
32. ↑  Sims, Andrew: Peter Jackson announces who will play Fíli and Thranduil in ‘Hobbit’ *Hypable.com*.  30. huhtikuuta 2011. Viitattu 1.5.2011.  (englanniksi)
33. ↑   (Arkistoitu – Internet Archive)
34. ↑
35. ↑
36. ↑   (Arkistoitu – Internet Archive)
37. ↑
38. ↑  Afterdawn: Video: Peter Jackson esittelee Hobitin 5K-resoluution kameroita ja 3D:tä Panu Roivas. Viitattu 8.11.2011.
39. ↑
40. ↑
41. ↑
42. ↑
43. ↑
44. ↑
45. ↑
46. ↑
47. ↑
48. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hobitti (elokuvatrilogia)**.
* Virallinen sivusto
* Elokuvan virallinen Blogi [The Hobbit Blog]
* (Arkistoitu – Internet Archive) Fanisivu, jossa viimeisimmät tiedot
* The One Ring -fanisivut
* Hobitti uutiset -fanisivut

Peter Jacksonin ohjaamat elokuvat

|  |  |
| --- | --- |
| **1980-luku** | *Bad Taste* (1987) · *Meet the Feebles* (1989) |
| **1990-luku** | *Aivokuollut* (1992) · *Taivaalliset olennot* (1994) · *Kummituskopla* (1996) |
| **2000-luku** | *Taru sormusten herrasta: Sormuksen ritarit* (2001) · *Taru sormusten herrasta: Kaksi tornia* (2002) · *Taru sormusten herrasta: Kuninkaan paluu* (2003) · *King Kong* (2005) · *Oma taivas* (2009) |
| **2010-luku** | *Hobitti – Odottamaton matka* (2012) · *Hobitti – Smaugin autioittama maa* (2013) · *Hobitti – Viiden armeijan taistelu* (2014) |